
Parlamentul României

Camera Deputaţilor

	Comisia pentru transporturi                             Comisia pentru sănătate
        şi infrastructură                                                  şi familie

Bucureşti, 4.03.2015                                      Bucureşti, 4.03.2015

Nr.4c-26/130/2014                                                     Nr.4c-28/62


   BIROULUI PERMANENT
AL

CAMEREI DEPUTAŢILOR,


Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.27/2014 privind unele măsuri pentru completarea reţelei sanitare proprii a Ministerului Transporturilor şi pentru aprobarea unor măsuri financiare, transmis cu adresa nr. PL.x 394/2014 din 8 septembrie 2014.

         În raport de obiectul şi conţinutul său, proiectul de lege face parte din categoria legilor ordinare.
              PREŞEDINTE,                                  PREŞEDINTE,
              Mihai LUPU                                   Dr.Florin BUICU

R A P O R T   C O M U N
 asupra proiectului de Lege privind aprobarea Ordonanţei de urgenţă
a Guvernului nr.27/2014 privind unele măsuri pentru completarea reţelei sanitare proprii a Ministerului Transporturilor
şi pentru aprobarea unor măsuri financiare
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură şi Comisia pentru sănătate şi familie au fost sesizate spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului Guvernului nr.27/2014 privind unele măsuri pentru completarea reţelei sanitare proprii a Ministerului Transporturilor şi pentru aprobarea unor măsuri financiare, transmis cu adresa nr. PL.x 394/2014 din 8 septembrie 2014.
Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

La întocmirea prezentului raport, cele două comisii au avut în vedere:

· avizul favorabil al Consiliului Legislativ (nr.616/23.05.2014); 
· avizul favorabil al Comisiei juridice, de disciplină şi imunităţi (nr.4c-11/877/24.09.2014).
· avizul favorabil al Comisiei pentru muncă şi protecţie socială                      (nr.4c-7/403/18.09.2014);
· avizul favorabil al Comisiei pentru buget, finanţe şi bănci                      (nr.4c-2/458/24.09.2014).

Senatul a adoptat proiectul de lege în şedinţa din 2 septembrie 2014.

Proiectul de lege are ca obiect de reglementare trecerea unor spitale din subordinea Ministerului Sănătăţii în subordinea Ministerului Transporturilor, precum  şi reglementarea posibilităţii alocării în anul 2014, din Fondul de rezervă bugetară la dispoziţia Guvernului, ordonatorilor principali de credite, a unor sume pentru finanţarea unor cheltuieli din domeniul cultural, religios şi sportiv, care nu pot fi asigurate din bugetul aprobat.
În conformitate cu prevederile art.63 din Regulamentul Camerei Deputaţilor, republicat, cele două comisii au dezbătut proiectul de lege în şedinţe separate.

Membrii Comisiei pentru transporturi şi infrastructură au examinat proiectul de lege în şedinţa din 24 februarie 2015.
La lucrările comisiei au fost prezenţi 20 deputaţi, din totalul de 20 de membri.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, domnul Viorel Creţu – director Direcţia medicală din cadrul Ministerului Transporturilor, domnul Răzvan Vulcănescu – subsecretar de stat în cadrul Ministerului Sănătăţii şi doamna Corina Teodor – coordonator relaţia cu Parlamentul din cadrul Ministerului Sănătăţii.
Membrii Comisiei pentru sănătate şi familie au examinat proiectul de lege în şedinţa din 3 martie 2015.
La lucrările comisiei au fost prezenţi 18 deputaţi, din totalul de 19 membri.
              La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, domnul Dragoş Virgil Titea – secretar de stat în cadrul Ministerului Transporturilor, domnul Viorel Creţu – director Direcţia medicală din cadrul Ministerului Transporturilor, domnul Răzvan Vulcănescu – subsecretar de stat în cadrul Ministerului Sănătăţii şi doamna Corina Teodor – coordonator relaţia cu Parlamentul din cadrul Ministerului Sănătăţii.
În urma dezbaterilor şi a opiniilor exprimate, membrii celor două comisii au hotărât, cu majoritate de voturi, adoptarea proiectului de Lege privind aprobarea Ordonanţei de urgenţă a Guvernului nr.27/2014 privind unele măsuri pentru completarea reţelei sanitare proprii a Ministerului Transporturilor şi pentru aprobarea unor măsuri financiare, în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.
             PREŞEDINTE,                                      PREŞEDINTE,
              Mihai LUPU                                       Dr.Florin BUICU

            SECRETAR,                                           SECRETAR,

          Constantin GALAN                              Dr.Lucreţia ROŞCA

	
	

	
	


Expert parlamentar, Monica Gabriela Tudor                        Gheorghe Marinescu, şef birou
                                                                                      Livia Spînu, consilier parlamentar

